DISPUTATIO  MEDICA  SC 


INAUGURALIS, 


QUAEDAM 


DE 


CONCLAVIUM  ARTE  TEPEFACTORUM 

USU 


COMPLECTENS. 


AUCTORE  MARCUM MOORE. 


PRAEFANDA. 


Nemo  medicorum  ignorat  falsas  opiniones  arti 


medicae  nusquam  et  nunquam  non  graviter  ob¬ 
nixas  esse :  rationes  splendidas,  sed  inanes,  haud 
raro  vel  acerrimo  ingenio  praeditos  optima  et 
utilissima  artis  praecepta  dedocuisse ;  quippe  quae, 
simplicia  et  nuda  istis,  ornatioribus  equidem,  at 
fictis,  posthabuerint.  Easdem  vero  vix  citra  im¬ 
manem  perniciem  medicos  irretire  posse,  valde 
lugendum  est ;  neque  inficias  est  eundum  multa 
valetudinis  adversae  genera,  per  se  profecto  ge- 

neri,  humano  satis  exitiosa,  stragem  eo  crebriorem 
et  magis  luctuosam  intulisse,  quod  leges  et  prae- 

4 

sidia  quaedam  evidentia,  praeclara  et  notissima 
novi  avidos,  aut  vana  disciplina  rationali  captos, 
latuerint. 

•  *  (- T 

Ex  omnibus  vero  morbis,  quorum  curationem 
ineptae  rationes  vitiaverint,  haud  ulli  memoratu 
digniores  existunt,  quam  isti  luctuosissimi  qui  in 
respirandi  instrumenta  incumbunt.  Satis  jam 
demum  innotuit  horum  principem,  phthisin  pul¬ 
monalem  partem  quartam  Britannorum,  qui  quo- 

■  i  / 

tannis  emoriuntur,  abripere. 

Alia  quoque  pulmonis  mala,  praesertim  Strumae 
adjuncta  terribili  esse  nostratibus  exitio,  usu  quo¬ 
tidiano  docemur.  Quod  quum  ita  se  habeat,  in¬ 
quisitu  plane  dignissimum  est,  quanquam  haec 
morborum  genera  persaepe  nulli  sint  arti  medica¬ 
bilia,  ullane  ope  arceantur ;  certeve  pede  lentiori 
in  fatum  abeant :  aliquidve  medici,  inter  ea  cu¬ 
randa,  hucusque  erraverint.  Ex  omnibus  reme¬ 
diis,  quae  ingenium  humanum  excogitaverit,  ad 
eadem,  praecipueque  phthisin ,  debellanda  aut  prae¬ 
cavenda,  nullum  omnino,  uti  conjicio,  tepori  ido¬ 


neo 

neo  arte  adhibito  antecellere  videtur.  Hunc  ideo, 
argumento,  de  quo  disputem,  prae  aliis  selegi, 
quod  mihimet  contigit  eum  fructu  summo  expe¬ 
riri  :  quodque  solummodo  opus  est,  ut  quaedam 
falsae  et  perniciosae  opiniones  deleantur,  quo 
remedium  propositum  ubique  Britanniarum  mi¬ 
nistretur.  Non  sane  profiteor  aliquid  me  novi  huc 
attinentis  prolaturum :  Beddoesius  enim,  Bux- 
tonus,  Pearsonus,  aliique  viri  eximii  complures, 
Phthisi  Pulmonali  aliisque  Pulmonis  malis  implici¬ 
tos  multis  abhinc  annis  utiliter  Conclavibus  Arte 
Tepefactis  continere  soliti  sunt :  notissimae  tamen 
rei,  modo  ad  generis  humani  salutem  spectet, 
medicos  admonere,  vix  minoris  interest,  quam 
nova,  et  prius  inaudita  exquirere.  Eoque  potius 
tepori  insistendum  existimo,  ad  morbos  jam  dictos 
arcendos,  aut  tollendos,  quod  usu  tandem  didici¬ 
mus  coelum  mutare  perraro  esse  Britannos  iisdem 
expedire  :  imo  vero  plerasque  earum  regionum, 
quas  phthisi  perituri,  spe  inani  peti,  petere  con¬ 
suerunt,  aliquando  eventum  lethalem  potius  fes¬ 
tinasse,  quam  opem  tulisse.  Insulae  mari  Medi¬ 
terraneo  circumfusae  et  loca  hisce  vicina,  istis 

i 

aegris  exitiosa  nuper  comperta  sunt.  Ulyssippo 
etiam  saepe  iis  nocet ;  quippe  civitati  accidit 

hyems 

hyems  pruinis  atrocissima,  aestas  ardentissima,  cui 
insuper  aedificia  focis,  caminis,  aliisque  com¬ 
modis  Britanno  sueto  penitus  necessariis  vacant. 
Iisdem  de  causis,  aliisque  similibus,  Gallia  meri¬ 
dionalis,  Italia,  omnesque  denuo  Europae  Aus¬ 
tralis  partes  longe  minus  opinione  nostratibus 
aegris  succurrunt. 

Quod  cum  jam  satis  notum  sit,  in  aprico  est  id 
auxilium  domi  tuto  quaerendum  esse,  quod  gentes 
exterae,  haud  citra  grave  periculum  et  incommo¬ 
dum,  praebent. 

Ita  in  animo  est  hoc  argumentum  prosequi  et 
distribuere,  ut  imprimis  disseratur. 

I.  De  caloris  corpori  humano  adhibiti  actione. 

II.  De  frigoris  illati  actione. 

III.  De  utriusque,  vicibus  nimirum  alternis, 
admoti  effectibus. 

IV.  De  conclavia  tepefaciendi  ratione. 


V. 

V.  De  morbis  in  quos  hoc  remedium  conve¬ 
niat. 

Postremo  haecce  praefatus  ad  opus  exequen- 
dum  transibo. 


%%%%  V\  W 


I.  DE  CALORIS  ACTIONE 

Res  est  medicis  notissima  hominis  spirantis  et 
valetudinem  integri  temperiem,  terrarum  pene 
ubique,  esse  qualem  insignit  gradus  xcvi  aut 
xcvm  instrumenti  Farenheitani  ;  si  profecto 
extremas  corporis  partes  excipias,  quae  sanissimo 

4  * 

aliquanto  minus  calere  possunt.  Aer  circumfluus 
in  Britanniis,  nisi  inter  pruinas  hyemales,  aut 
ardores  aestivos  quaesitissimos,  argentum  vivum 
ejusdem  instrumenti  proprium,  ad  gradum  circiter 
L,  attollere  solet.  Britannus  igitur  ejus  temperiei 
suetus,  aequo  eam  fert  animo,  et  naturae  con¬ 
venire  existimat.  Quod  si  coelum  eo  mutetur, 
ut  argentum  vivum  ad  infra  illum  gradum  fera¬ 
tur,  id  frigidum  judicat,  quodque  coelum  efficit, 
ut  ad  gradum  lxv  ascendat,  tepere  sentit.  Si 

denuo 

denuo  aer  eo  incalescat,  ut  gradus  lxxx,  xo,  imo 
vero  c  altiorve,  notetur,  sensus  caloris  nascitur. 

Tepor,  vel  aurae  circumfluae  status,  quem 
gradus  circiter  lxv  testatur,  hominem  jucundi- 
tate  quadam  mulcet,  cor  arterias  et  venas  leniter 
ciet :  facit  ut  secernenda  melius  secernantur,  et 
excernenda  excernantur:  omnibusque  demum  cor¬ 
poris  actionibus  et  miti  incitamento  fit  salutari. 
Nec  minus  belluas  quam  hominem  suscitat,  «t  ne 
multa,  omnia  quae  vivunt,  sive  animantia,  sive 
terra  nata,  tepore  eriguntur  et  mulcentur. 

Calor  hominem  atque  alia  animalia  duplici  ac¬ 
tione  apud  medicos  impellere  fertur ;  ea  nempe, 
quali  brutam  tellurem  afficit :  et  altera  propria, 
quam  vitae  principium  moderatur.  Quod  ad  illam, 
calor  partes  solidas  et  liquidas,  hasce  praesertim 
tumefacere  sive  ampliare  habetur ;  unde  gignatur 
Plethora  ad  molem.  Majoris  autem  interesse  ar¬ 
gumenti  propositi  duco,  ut  alteram  caloris  ac¬ 
tionem  prosequar.  Genus  igitur  nervosum  fibras¬ 
que  motrices  insigniter  concitat.  Cor  arteriaeque 
alicui  calefacto  validius,  citiusque  illico  micant. 
Hinc  cerebri,  utpote  rivo  celeriori  et  majori  im¬ 
pulsi, 


DE  CONCLAVIUM  ARTE  TEPEFACTORUM.  7 

pulsi,  et  animi  vires  intenduntur :  hinc  porro 
acuitur  facultas  sentiendi ;  humores  secernendi 
et  excernendi  liberius  profluunt ;  vitaeque  denique 
flamma  splendidior  elucet. 

Quod  si  homo  diu  et  praeter  modum  calefiat* 
si  coelo  objiciatur  tam  ardenti  ut  argentum  vivum 
ad  gradum  xc,  xcvi,  altioremve  attollat,  sequitur 
ut  tanto  irritamento  vires  plus  aequo  incitatae 
demum  labefiant.  Cujus  rei  exemplo  sint  quae¬ 
dam  ex  gentibus  Americanis  et  Asiaticis,  quae 
juxta  circulum  aequinoctialem  habitant.  Uterque 
sexus  nimirum,  id  quod  praesertim  de  Europaeis 
eo  advectis  praedicandum,  maturius  increscit, 
viget,  pubescit,  senescit,  moritur,  quam  in  terris 
polo  alterutri  minus  distantibus.  Neque  non 
eidem  legi  terra  nata  omnia  serviunt ;  quercus 
Britannica  vix  annis  centenis  elapsis  maturatur  : 
quae  autem  arva  torrida  Americana  exornat,  vix¬ 
dum  annum  quadragesimum  transgressa,  succidi¬ 
tur  ad  omnes  usus  aptissima. 

Nec  ratio  obscura,  qua  ardores  ista  emoliuntur: 
faciunt  ut  secernenda  et  excernanda  ubertim  pro¬ 
fundantur,  viresque  cerebri  et  fibrarum  motricium 

ciendo 

ciendo  exhauriunt :  quo  fit  ut  corpus  exarefiat, 
labeat,  et  labefactetur. 

Qua  quantaque  facultate,  corpus  humanum  quo¬ 
dammodo  ardori  extrinseco  obnitatur,  paulo  infra 
ostendere  nitar. 


II.  DE  FRIGORIS  ACTIONE. 

Id  frigidum,  ut  supra  explicui  nominare  so¬ 
lemus;  quod  argentum  vivum  instrumento  Fa- 
renheitano  inclusum  ad  gradum  xl,  xxxii, 
aut  infra  demittit. 

/  .... 

Uti  calor,  ita  frigus  quoque  actione  duplici 

animantia  impellit  :  quali  scilicet  res  inertes  affi¬ 
cit,  et  altera  cui  vitae  principium  imperat. 

Ut  calor  igitur  ampliare,  sic  frigus  solidum  sim¬ 
plex  contrahere  fertur  :  unde  quadam  ex  parte 
nascitur  vis,  qua  pollet,  sanguinis  cursum,  vena 
dirupta,  cohibendi. 


Multo 

Multo  vero  majoris  refert,  magisque  ad  propo» 
situm  spectat,  frigus  potestatem  sedatricem,  con¬ 
templari.  Cor  scilicet,  omnesque  fibras  motrices, 
et  genus  nervosum,  insigniter  sedat :  penitusque 
nego  frigus  solidum  vivum  unquam  aut  aliquid 
contrahere,  id  est  stimulare. 

Evidenti  documento  hujus  rei  sint  effectus  : 
perfrigenti  igitur  cuivis,  cor  arteriaeque  tardius 
et  languidius  saliunt :  sanguis  non  artus  extremos 
petit,  qui  ideo  frigent ;  hinc  humores  secernendi 
et  excernendi  aut  secerni  et  excerni  desinunt,  aut 
certe  parce  effluunt ;  unde,  causis  aliis  mox  refe¬ 
rendis  operam  conferentibus,  accenduntur  visce¬ 
rum  inflammationes  aliique  morbi  acuti.  Patet 
igitur  imprimis  frigus  modicum,  siquidem  effun¬ 
denda  supprimit,  hominem  quodammodo  implere 
et  saginare  posse :  nec  aliunde  gignitur  hic  effec¬ 
tus,  quem  nonnulli  perperam  ad  vim  incitatricem 
referunt :  deinde,  constat  etiam  frigus  intentius 
imbecillum,  insuetumque  eo  sedare  posse,  ut  vitae 
flamma  extinguatur.  Hanc  partem  argumenti 

i 

fusius  prosequi  alienum  duco  :  ejusdem  enim  ge¬ 
neris  et  satis  in  promptu  sunt  ea  documenta,  quae 
frigoris,  cujus  antea  dicta,  quae  caloris  actionem 

b  docent 

docent  et  illustrant.  Quomodo  uti  calori,  sic 
quoque  frigori  quadam  ex  parte  corpus  humanum 
obstet,  jam  propositurus  sum. 


III.  DE  UTRIUSQUE,  NIMIRUM  CALORIS 
ET  FRIGORIS  VICISSIM  ILLATI  AC¬ 
TIONE. 

✓ 

Nullo  de  argumento  quidam  medici  magis 
hullucinati  fuerunt,  quam  de  impulsu,  quo  calor 

i 

et  frigus,  subito  et  vicissim  oblata,  hominem  affi¬ 
ciunt.  Quod  ut  clarius  perspiceremus,  imprimis 
notare  oportet,  corpora  humana  perinsigni  vi 
pollere  frigori  aut  calori  extrinseco  renitendi. 
Quam  plurimis  hoc  rebus  et  experimentis  doce¬ 
mur  :  homo  terrarum  orbi  praepositus,  ubicunque 
habitet,  polo  alterutri  an  circulo  aequinoctiali 
parum  distet,  eo  fere  semper  tepet,  ut  ejus  tem¬ 
peries  modo  integra  valetudine  fruatur,  gradu  cir¬ 
citer  xcvi  designetur  instrumenti Fahrenheitani. 
Res  est  porro  medicis  notissima,*  Carolum 

Blagdenum, 


*  Vide  Vol.  Ixv,  p.  3  et  484,  Phil.  Trans. 

Blagdenum,  Equitem,  et  Fordycium  percelebrem» 
vestibus  expeditos  impune  sese  prius  conclavi 
inclusisse,  cujus  aer  argentum  vivum  ad  gradum 
ccxl,  imo  vero  interdum  cclx,  evexerit,  dein  ex 
improviso  perflatum  frigidum  sub  dio  petiisse : 
utrique  demum  cutis  summae  temperiem  vix  inter 
hoc  fuisse  mutatam.  Eodem  spectat  Russos,  ali- 
osque  populos  septentrionales,  quotidie  prius  vapo¬ 
rario  aut  calidario,  postea  derepente  frigidario 
gelidissimo,  ipsi  ve  nivi  citra  perniciem,  summoque 
fructu  se  committere  solitos  esse.  Quibus  causis» 
aut  actionibus  corporis  interioribus,  haec  facultas 
contineatur,  exponere  vix  ad  rem  propositam  per¬ 
tinet  :  hic  solummodo  obiter  memorabo  halitum, 
quem  summa  cutis  spirat,  ardoribus  auctum,  fri¬ 
gore  suppressum,  aera  circumfluum  tepore  ex¬ 
tenuatum,  algore  densatum,  operam  simul  confe¬ 
rente  vitae  principio,  hancce  miram  facultatem 
constituere. 

Proximum  est,  ut  frigoris  calorem  excipientis, 
<lein  caloris  frigus  actionem  inquiramus. 

Satis  patet  ex  jam  dictis,  temperiem  subito  mu¬ 
tatam,  multo  minus  quam  vulgus  opinatur,  nocere. 

Quum 

Quum  porro  edocuimus  calorem  vim  esse  stimu- 

♦ 

latricem,  frigus  contra  sedatricem,  inde  judicare 
oportet,  aliquem  eo  melius  huic  objectum  obstare 
idemque  sustinere  posse,  quo  diligentius  se  prius 
tepefecerit,  et  foverit ;  quo  etiam  sit  vegetior  et 
validior.  Neque  minus  usu  quam  ratione  hoc 
docemur.  Russi  enim,  qui  in  conclavibus  magis 
meliusque  calefactis  habitare,  et  vestibus  frigori 
arcendo  habilioribus  uti  consuerunt,  quam  quae 
apud  nostrates  usitata  sunt,  multo  rarius  pul¬ 
monis  *  malis  aegrotante 

Jennerus  et  Hunterus,  viri  praeclari,  experi¬ 
mento  didicerunt,  omne  animal  eo  pejus  frigus 
oblatum  sustinere,  citiusque  sub  eo  perire,  quo  plus 
jam  fuerit  inedia,  senio  aliisque  noxis  sedatricibus 
labefactatum  et  frigefactum.  Quis  ignorat,  quod 
simili  ratione  nititur,  senio  confectos,  languidos 
peneque  nudos,  prae  juventa  et  robore  florentibus 
probeque  tepefactis,  inter  hyemis  crudeles  pruinas, 
absumi  ?  Aut  artifices,  quorum  est  metalla  igne 
fundere,  saccharum  expurgare,  vel  amylum ,  char¬ 
tam  vitrumve  conficere,  quique  omnes  quotidie 

vicissim 

*  Dr.  Southey’s  Treatise  on  Consumption,  p.  94. 

vicissim  summos  ardores  sustinent,  et  perflatum 
sub  dio  subeunt,  non  admodum  esse  ad  morbos 
pulmonis  proclives  ?  Optimeque  Southeus  no¬ 
tavit,  si,  ex  duobus  iter  nocturnum  hyeme  atroci 
facturis,  alter  prius  foco  calefactus,  laneoque  in¬ 
dusio  velatus,  alter  frigore  horrens  et  tremulus 
currum  ingreditur,  huic  tota  nocte  membra  omnia 
frigefactum  iri,  illum  contra  pruinas  vix  esse  sen¬ 
surum. 

Quorsum  vero  haec,  aliquis  interrogabit  ?  Quo 
clare  percipiatur,  non  solum  frigus  calorem  modi¬ 
cum  tuto  sequi ;  verum  etiam  facilius  et  melius 
antea  tepefacto,  quam  ab  aliquo  jam  inhorres¬ 
cente  perferri :  eo  quod  calor,  viribus  cerebri  et 
cordis  ciendis,  efficit,  ut  frigus  minus  sedare  possit ; 
haud  secus  atque  aura  pestilens  Typhi  genitrix, 
et  noxa  procul  dubio  sedatrix,  imbecillos  prae  for¬ 
tibus  laedit.  Neque  non  insani  algores  bene 
sustinent,  quibus  integri  perirent  objecti,  viribus 
nimirum  animi  et  corporis  praeter  naturam  con¬ 
citatis. 

Inanem  igitur  dedocendi  sunt  opinionem,  qui 
sentiunt,  conclavibus  tepefactis  contineri  solitos 


non 

non  citra  periculum  immane  caelo  se  subinde  com¬ 
mittere  posse :  contrarium  enim  ratio  et  usus 
arguunt.  Si  autem  homo  valde  incalescens  et 
sudore  perfusus  derepente  Jovi  pruinoso,  frigorive 
aliunde  genito,  pateat,  in  praecipiti  versatur. 
Imprimis  enim  ardoribus  nimiis  ultra  debitum  in¬ 
citatus  labitur  et  infirmatur;  (id  quod  emoliri 
consuerunt  omnigena  incitamenta  gravia  aut 
diutina)  ideoque  sedanti  cuivis  obstandi  fit  im¬ 
potens  :  dein,  sudor  aiiaque  excernenda  aestu 
immodico  praeter  modum  eliciuntur  ;  unde  cor¬ 
pus  extenuatur  et  languescit :  frigus  inter  haec 
subito  aliatum  vasa  extima  coarctat,  humores 
antea  effusos  reprimit,  et  in  partes  interiores,  re¬ 
nitendo,  impares,  vertit:  quod  sequuntur  viscerum 
inflammationes,  et  alii  morbi  acuti,  pessima  ma¬ 
lorum  caterva.  Alexander,  terrarum  orbis  vic¬ 
tor,  exemplo  hujus  rei  perlucido  est :  quem 
Quintus  Curtius  refert,  postquam  itinere  longo 
jam  fessus  et  sudore  madidus,  in  flumen  Cydnum 
lotum  se  repente  descenderit,  protinus  horrore 
totum  riguisse,  palluisseque,  pene  exanimem. 

Aliud  est  igitur,  frigus  calorem  modicum  sequi; 

aliud? 

aliud,  immodicum :  quo  discrimine  non  rite  per¬ 
cepto,  plurimi  errarunt. 

Quid  faciat  aestus  frigori  subjectus,  ex  supra 
comprehensis  satis  liquebit. 

✓vjt *  *  i .  1 1 ;  ;  .f  f , 

Jam  memoravi  frigus,  etsi  sedat,  excernendis 
cohibendis,  implere.  Qui  igitur  jam  friget,  leniter 
et  pedetentim  calefactus,  plurimum  fovetur,  me¬ 
lius  secernit  et  excernit,  nec  aliquid  exinde  noxae 
sibi  percipere  solet.  Quem  autem  frigore  rigen¬ 
tem  ardores  quaesitissimi  ex  improviso  premunt, 
is  in  partium  interiorum  aut  artuum  inflamma¬ 
tiones  haud  raro  incidit,  cujus  exitus  rationem 
jam  dicta  clare  patefaciunt. 

Uti  paucis  igitur  absolvam,  falluntur,  qui  aegris 
in  conclavibus  focillatis  habitandum  esse  negant, 
ne  irritabiles  inde  facti  temperiem  subinde  mutari 
non  ferant,  nec  impune  unquam  caelo  objiciantur : 
frigus  enim  et  aestus  se  invicem  ob  causas  relatas, 
longe  tutius  vulgi  opinione  excipiunt;  vix  nisi 
intentiora,  et  passu  subito  vicissim  allata  corpus 
humanum  laesura. 

IV.  DE  CONCLAVIA  TEPEFACIENDI 

RATIONE. 

Hucusque  absoluto  proposito  argumento,  proxi¬ 
mum  est,  ut  inquiratur,  quomodo  et  quousque 

•A  ' 

conclavia  tepefieri  oporteat;  quantaque  et  qualia 
esse  debeant,  quo  aegri  exinde  omnia  commoda, 
omnesque  utilitates,  citra  pericula  et  incommoda, 
terris  meridionalibus  petitis  enata,  sibi  adsciscant. 

Quanquam  Beddoesius,  Pearsonus,  aliique 
clari  viri  hoc  remedio  usi  sunt,  Buxtoni  tamen 
scriptis,  prae  aliis,  innixus  sum,  fonte,  unde 
singula  ad  id  pertinentia  deducerem.  Hic  medi¬ 
cus  spectatissimus  anno  mdcccx,  hoc  auxilium  in 
phthisin  pulmonalem,  et  alia  pulmonis  mala  ex¬ 
periri  coepit :  aegros  conclavi  contineri  jussit,  eo 
focillato,  ut  gradus  lxv  instrumento  Fahrenhei- 
tano  ibi  posito  indicetur.  Cum  vero  tandem 
suspicatus  fuerit  perpaucos  eorum  sua  sponte 
huic  legi  obsecutos  esse,  ipse  proprio  sumptu  aedes 
ad  id  idoneas  et  satis  amplas  praeparavit,  cli¬ 
banoque  Germanico  vocato,  usque  ad  gradum 
lxv,  continenter  tepefieri  curavit ;  certeve  effecit, 

ut 

ut  quam  minime  argentum  vivum  ultra  citrave 
eum  gradum  vagetur. 

/ 

De  temperie  apta  vix  medici  inter  se  dissentire 
possunt,  nec  de  ea  sermonem  producere  opus  est. 
Quo  tamen  modo  aedes  optime  focillentur,  haeque 
spatiosae,  an  exiguae  esse  debeant,  paucis  expo¬ 
nere  haud  alienum  judico. 

*  Triplici  ratione  conclavia  calefieri  possunt : 
nimirum. 

I.  Foco  patulo  Britannico. 

II.  Clibano  Germanico  occluso. 

/ 

III.  Aere  fervefacto  per  fistulas  trajecto. 

Huc  accedit,  quod  focus  patens  et  clibanus 
Germanicus  interdum  in  iisdem  aedibus  simul 
adhibentur  :  de  quorum  singulis  nunc  dicendum. 

Cuivis  rem  vel  leviter  contemplanti  videbitur, 

c  focum 


*  Vide  Buxton  on  Regulated  Temperature. 

focum  patentem  e  carbone  fossili  inflammato  con¬ 
fectum,  qualique  nostrates  ubique  Britanniarum 
utuntur,  nequaquam  convenire.  Quomodocunque 
enim  caminus,  fumique  tubus  extruantur,  non 
fieri  poterit,  ut  omnes  aedium  partes  aequaliter 
tepeant :  perflatus  enim,  qui  conclave  assidue 
ineat,  ad  ignem  alendum,  necesse  est,  qua  via 
patescat  ei  aditus,  efficiet,  ut  quo  plus  aliquis  foco 
distet  eo  minus  calefiat.  Praeter  haec,  pars  di¬ 
midia  corporis  igni  objecta,  ejus  radios  accipit, 
et  exardet,  altera  non  raro  perfrigente.  Nec  du¬ 
bitari  potest,  quin  cineres  leviores,  qui,  usto  car¬ 
bone,  supersunt,  et  per  aera  volitant,  cum  anima 
in  fistulas  spiritales  sumpti,  imbecillos  pulmones 
vehementer  exasperent.  Flamma  denique  corus¬ 
ca  continenter  oblata,  oculi  debiles,  quales  struma 
inquinatis  fere  contingunt,  haud  parum  offendun¬ 
tur.  Eo  plus  focorum  incommodis  insistendum 
duxi,  quod  Britanni  universi  eorum  ope  frigus 
arcere  solent ;  quodque  non  ignoro  quanto  im¬ 
perio  consuetudo  mentes  humanas  premat,  et 
quot  quantosque  errores  et  ineptias  celet. 

Intellectu  satis  facile  est  clibanum  Germani¬ 
cum  foco  patulo  longe  antecellere  :  neque  enim 

spiramenta 

spiramenta  cinere  circumvolante,  nec  rutilo  splen¬ 
dore  oculi  irritantur.  Totum,  quoque,  conclave 
ubique  pone  aequaliter  focillatur. 

Quum  autem  clibanus,  quem  prosequor,  igne 
extrinsecus  fervefieri  consuevit,  auras  conclavi  in¬ 
clusas  vix  ullo  motu  intestino  exagitatum  iri, 
perflatumque  vel  lenem  defuturum,  manifestum 
est;  id  quod  insuetis  molestiam  afferre  potest. 
Aedes  tamen  spatiosae,  templa,  et  valetudnaria  sic 
bene  tepidantur.  v  . 

<  v.-'.'  1  vitris'}? il  "  ‘.v.  k 

Inducor,  qui  conjicerem  optime  aere  tepente 
per  fistulas  idoneas  trajecto  conclavia  omnigena 
calefieri.  Hic  modus  enim  vitiis  supra  relatis 
prorsus  caret ;  bonaque  omnia  exoptanda,  de  qui¬ 
bus  dixi,  sibi  praefert.  Dominus  Struttius  Der- 
biensis,  ni  fallor,  primus  omnium  eum  adhibuit; 
quo  aedes  amplae,  opificum  officina,  satis  tepeant : 
nimirum,  clibanum  extruxit  occlusum,  unde  fis¬ 
tulae  metallicae  profectae  aera  calentem  *  traji¬ 
cerent,  et  per  conclavia  funderent.  Hujuscemodi 
artificio,  ni  fallor,  templa  Edinensia  hyeme  te- 
•  -  -  :  .".5  ■  pore 

bifi  |  oaol  u 

*  Vide  Edin.  Med.  and  Surg.  Journal,  Vol.  iv,  p.  IT- 

pore  leni  et  aequali  perfunduntur.  Optandum 
est  sane,  ut  omnia  valetudinaria,  templa,  et 
carceres  hac  ratione  habitabilia  fiant,  pruinis 
hybernis  saevientibus :  nec  dubito  quin  exinde 
multi,  ad  mala  pulmonis  subeunda  propensi,  se¬ 
cunda  valetudine  totam  hyemem  fruerentur;  imo 
vero  jam  aegri  revalescerent. 

C*  ^  r  »  o  f  E  fXf\  »  \f  .  «»  pf  f  \  y  r4k 

i  ;  *  ■  **  .  T  ■  Kr  * '  y  i 

Cum  demum  objici  potest  hunc  tepefaciendi 
modum  tantos  sumptus  postulare,  ut  non  nisi 
diviti  aedes  proprias  ita  focillare  liceat,  hinc  con¬ 
stat  medicorum  esse  conclavia  spatiosa  in  hunc 
finem  praeparare,  et  fistulis  metallicis  aliisque 
necessariis  instruere :  quo  aegri  tuto  et  jucunde 
ibi  hyement.  Non  minimi  intererit,  ut  hae  aedes 
quam  amplissimae  sint ;  quo  scilicet  aegri,  ne 
desint  vires,  quotidie  subtectis  ambulent. 

.  a:  t*  tr  „  j  •  f .  . .  ’ 

‘A  ‘3  jBIlihf  .  ■  3:  ;  »*•  -  ’  tc.  J«fl 

Quod  ad  quartam  rationem  teporis  idonei 
aedibus  conciliandi,  Buxtonus  vir  clarissimus 
eam  permagni  facere  videtur ;  nimirum,  clibanum 
igne  patescente  instructum,  quali  nostrates  offi¬ 
cinas  tepidare  solent,  optime  convenire  existi¬ 
mat  :  quippe  quem  contendit  secum  afferre  foci 

Britannici 


>  i 


? 

Britannici  et  clibani  Germanici  proprias  utili¬ 
tates  et  dotes ;  illius  instar  scilicet,  perflatum 
gignere,  hujus  porro  instar,  aera,  qui  ejus  latera 
ampla  et  ferrea  assidue  circumvolat  quam  celer¬ 
rime  fervefacere.  Huc  accedit,  hoc  genus  cli¬ 
bani  vili  venire.  Confiteor  tamen  mihimet  fis¬ 
tulas  metallicas,  per  quas  ferantur  aurae  tepi- 
datae,  anteponendas  videri.  Vix  opus  est  ut  ad¬ 
jiciam  cavendum  esse,  quacunque  ratione  tepor 
cieatur,  ne  instrumentum  Fahrenheitanum  un¬ 
quam,  si  fieri  possit,  ultra  aut  citra  gradum  lxv, 
moveatur. 

.  Jiifc  ;t  i  amnik. 

DE  MORBORUM  GENERIBUS,  QUAE  RE¬ 
MEDIUM  PROPOSITUM  REQUIRANT. 

Sequitur,  ut  paucis  explicem  ea  valetudinis 
adversae  genera,  in  quae  tepor  valuisse,  aut  pro¬ 
futurus  esse  videatur.  Inter  haec  praepollent 
Phthisis  Pulmonalis  tuberculosa  et  Struma,  qualem¬ 
cunque  sibi  speciem  induat :  Catarrhus  acutus 
aut  vetustior :  Asthma,  Pneumonia,  Pertussis. 

Quibus 

Quibus  fortasse  accedunt  quaedam  cordis  ma¬ 
lorum  et  Diabetes  Mellitus. 

PHTHISIS  TUBERCULOSA. 

Nemo  rei  medicae  doctus  nescit,  noxas  debili- 
tatrices  strumam  propensis  inferre,  illatam  exas¬ 
perare  :  omnia  contra,  quae  erigant  et  roborent, 
venturae  saepe  occurrere,  firmatam  debellare. 
Neque  latet  ratio  :  multiplex  enim  hic  morbus 
veneno  proprio  generi  lymphatico  infixo  initio 
contineri  videtur :  quod  aegre  tardeque  per  glan¬ 
des  istas  implicitis  vasis  instructas  transit ;  ideo- 
que  easdem  inflammatione  sui  simili  plectit :  et 
tandem  ad  venas  delatum,  varia  mala  strumosa, 
aliis  alia,  parit,  auxiliantibus  causis  debilitatrici- 
bus,  quas  eo  excitantes  sive  evidentes  nominamus. 
Ex  hisce  malis  nullum  sine  dubio  dirius  est,  quam 
phthisis  tuberculosa.  Quantum  et  quousque 
tepor  in  eam  valere  possit,  praedicta  edocent : 
prae  ejus  vi  nimirum  incitatrice,  aut  virus  proposi¬ 
tum  foris  ejicit ;  aut  certe  a  visceribus  arcet ; 
gimulque  robur  conciliat,  quo  impune  perferatur, 
praeter  alias  ejus  effectus  supra  expositos.  Mani¬ 
festum  est  igitur,  me  non  profiteri,  hunc  morbum 
jam  inveteratum,  pulmone  nempe  exulcerato, 

tepori. 

tepori  cessurum  ;  at  instantem  vel  ineuntem  fre¬ 
quenter  inde  praecaveri,  tardari,  leniri  aut  tolli. 
Buxtonus  eximius  usu  fretus  idem  declarat;  nec 
dubitat  asserere,  hoc  remedium  simplex,  malis 
jam  ineuntibus,  fideliter  admotum  quosdam  hoc 
malo  aegrorum  ad  salutem  reduxisse ;  aliis  signa 
molesta,  tussim  praecipue  et  dolorem,  conso¬ 
pivisse,  vitaeque  spatium  produxisse.  Idem 
auctor  adjicit  tussim,  malis  vel  provectis  exinde 
mitescere;  monetque  aegrum,  ubi  huc  sit  ventum, 
aestu  quaesitiori  non  esse  torrendum,  ne  sudore 
nocturno  increscente  quam  celerrime  emacrescat 
et  absumatur.  Nunc  igitur  praesertim,  summi 
interest,  ut  infelix  nunquam  se  caelo  committeret, 
at  continenter  sub  tectis  habitet :  denique,  ut 
gradus  circiter  lxii  noctesque  atque  dies  con¬ 
clavis,  ubi  cubat,  temperiem  insigniat.  Etiamsi 
caetera  remedia  meminisse  ad  argumentum  non 
pertinet,  neque  profecto  limitibus  angustis,  qui¬ 
bus  contineor,  convenit,  haud  tamen  alienum 
videtur,  ut  notem  medici  esse  alia  auxilia  experiri, 
quae  eodem,  quo  tepor,  spectent,  id  est,  aegrum 
panno  laneo  vestire,  cibo  ex  media  materia  alere, 
qualis  roboret  nec  simul  nimis  incitet ;  et  quae 
sunt  hujusmodi. 

E  supra 

E  supra  memoratis  clare  docemur,  cur  phthisis 
pulmonalis  tanto  rarior  Tureis,  aliisque  gentibus, 
quae  terras  sole  ardentiori  exustas  accolunt,  quam 
nostratibus  accidat.  Caeli  enim  natura  idem,  ac 
nostrum  remedium,  praestat ;  nec  simul  ignoro 
indolem  strumosam  multo  rarius  incolas  harum  re¬ 
gionum,  quam  Britannos,  inquinare. 

Conclavia  denique  probe  tepidata  in  phthisin 
admodum  proficere,  ea  quae  de  Russis  memoravi, 
lucide  testantur  ;  qui  eadem  non  crebro  vexantur. 

Quod  ad  Strumam ,  qualemcunque  formam  sibi 
induat,  manifestum  est  e  supra  comprehensis 
teporem,  aliis  accedentibus  quae  vires  erigant, 
nunquam  non  ea  implicitis  opitulatum  iri. 

CATARRHUS. 

Catarrhus  vetustior,  quo  nullus  fere  morbus 
crebrior  apud  Britannos  grassatur,  huicce  curationi 
hyeme  saepe  cessit.  Signa  semper  leniuntur ; 
homo  caelo  tolerando  habilior  fit,  si  quando  aedibus 
exire  opus  sit :  et  phthisis  aliaque  mala  lethalia, 
quae  catarrhum  excipere  solent,  aliis  alia,  pro 
corporis  indole,  praecaventur. 


Astiima. 

ASTHMA 


i&ycaism 


Tepidatum  aera  omnibus  asthmate  vexatis 

R  j  i  i  i  * i  ")  f  *  5*  ‘ijj  f  v  «yj  » p|  |  .i  r  f 

auxiliatum  iri,  minime  profiteor.  Hujus  enim 

mali  proprium  est,  ut  noxae  ejus  excitantes  lege 

oionsi  ini  >  « 4-  * 

certa  quodammodo  vacent,  et  consuetudine  mul¬ 
tum  regantur.  Non  tamen  dubito,  quin  hoc 
remedium  compluries  accessiones  lenire  aut  pro¬ 
hibere  possit. 

fif srri  ifi/k  c »  —  a  ~  i  *  j?  g 

PNEUMONIA. 


Pleraque  eorum,  quae  jam  retuli,  edocent,  pneu¬ 
moniae  obviam  iri  posse,  aedibus  rite  tepefactis 
totam  hyemem  adhibitis,  vestibusque  laneis  simul 
non  praetermissis. 

PERTUSSIS. 

Omnes  inter  medicos  convenit  Pertussim,  nulli 
arti  medicabilem  esse,  nisi  caeli  ratio  idonea  acce¬ 
dat.  Hinc  inducor  qui  credam  signa  ejus  molestiora 
tepori  cedere  posse ;  eoque  eventus  funestos  prae¬ 
caveri.  Ne  multa  porro,  veri  est  simile  mala  pul¬ 
monis  omnia,  et  quosdam  cordis  morbos  rariorem 
stragem  generi  humano  illatura,  simul  atque  con¬ 
clavia  rite  tepefacta  ubique  Britanniarum  usitata 
facta  fuerint. 


B 


DIABETES 


26 


DISPUTATIO  MEDICA,  &C» 


DIABETES  MELLITUS. 

Nescio  an  medici  hoc  remedium  in  Diabetem 
Mellitum  hucusque  experti  fuerint.  Eo  conclavia 
tepidata  profectura  conjicio,  quod  hic  morbus 
praesertim  gentes  Septentrionales  male  habet ; 
quod  frigore  semper  fovetur  :  quod  secernenda  et 
excernenda,  maximeque  halitus  per  cutem,  secerni 
et  excerni  pene  desinunt ;  tepidariumque  saepe 
adjuvat;  denique,  quod  hic  morbus  non  raro  in 
phthisin  pulmonalem  abit. 

Hydropem  non  proposui,  inter  morbos  ita 
curandos.  Vix  tamen  dubitandum  est,  ejus  pro¬ 
priis  signis  in  animo  habitis,  quin  tepor  ita,  ut 
praecepi  admotus,  eum  minuere,  et  aliquando 
instanti  occurrere  possit.  Dirum  hydrothoracem 
procul  dubio  persaepe  praecavet,  acutos  istos  pul¬ 
monis  morbos,  qui  in  id  genus  hydropis  desinunt, 
arcendo  vel  summovendo. 

Permulta  alia  summi  momenti,  quae  ad  hoc 

,  v’ 

grave  argumentum  spectant,  me  non  memorasse 
confiteor.  Illud  profecto  mihi  potissimum  in 
animo  fuit,  ut  peritiorum  animos  ad  remedium, 
quod  nostratibus  salutem  vix  aliunde  deducendam 
pollicetur,  advertam. 


FINIS. 


